ڈھاکہ

ڈھاکہ   یَتھ گوڈٕ ڈککا وَنان ٲسؠ چھُ بنگلہ دیشچ دارالحکومت تہٕ ساروے کھۄتہٕ بۆڈ شَہَر۔  یہِ چھ دنیاہُک ۹ ساروے کھۄتہٕ بۆڈ تہٕ ۷ ساروے کھۄتہٕ زیٛادٕ گنیر آبٲدی وول شَہَر۔   اَکھ میگاٹی۔ سٹی، تہٕ 2022 ہس تام چھ اَمِچ آبٲدی 10.2 ملین نَفر ہنٛز، تہٕ ڈھاکہ میٹروپولیٹن حِصہٕچ آبٲدی چھ 22.4 ملین کھۄتہٕ زیٛادٕ۔ ڈھاکہ چھ مشرقی جۆنوٗبی ایشیاہُک ساروے کھۄتہٕ اہم ثقافتی، اقتصادی تہٕ سائنسی مرکز، تہٕ سٟتؠ سٟتؠ چھُ اَکھ بوڑ مسلم اکثریتی شَہَر ڈھاکہ چھ جی ڈی پی کس لحاظہٕ جۆنوٗبی ایشیاہس مَنٛز ترٛیٚیمس تہٕ دنیاہس مَنٛز 39 مس مُقامس پؠٹھ۔ ڈھاکہ چھ دنیاہک سارِوٕے کھۄتہٕ بوٚڑ بنٛگٲلؠ بولن وول شَہَر تہ۔

ڈھاکہک علاقہٕ چھ گۄڈنکس ساسہٕ ؤریہٕ پیٹھہٕ آباد گومت۔ اَکھ ابتدٲئی جدید شَہَر گوو 17 مہ صدی پیٹھہٕ مغل سلطنت کہ صوبٲیی رازدٲنؠ تہٕ تجارتی مرکز کس طورس پؠٹھ تیار۔ ڈھاکہ ٲس 75 ہن ورین مغل بنگال رازدٲنی۔  یہِ اوس بنگالس مَنٛز ملہٕ تجارتک مرکز تہٕ دنیا کیو سارِوٕے کھۄتہٕ زیٛادٕ خوشحال شہرن مَنٛز اَکھ۔  شہرک ناو اوس جہانٛگیرنگر (جہانٛگیٖری شَہَر) سٲبقہٕ حکمران شہنشاہ جہانٛگیٖر سٕندِس اعزازس مَنٛز تھاونہٕ آمت۔ 

شہرٕچ ثقافت چھ رکشہ کچی بریانی، فنک تہوار تہٕ مذہبی تنوع خٲطرٕ زاننہٕ یوان۔ ڈھاکہ  سارِوٕے کھۄتہٕ نمایاں تعمیراتی نشان چھ جدیدیت پسند جاٹیو سنسد بھون ییلہٕ زن اَتھ مَنٛز مغل تہٕ برطانوی دورک 2000 عمارتن ہنٛد ورثہٕ چھ۔ یہِ شَہَر چھ دۄن نوبل انعام یافتن سٟتؠ وابستہٕ۔  سالانہٕ بنٛگٲلہ نو ؤریہ چہ تقریبات چھ بٔڑس پیمانس پیٚٹھ رنگارنگ تہٕ فنکارانہٕ آسنہٕ خٲطرٕ زاننہٕ یوان، یَتھ یونیسکوہن عالمی وراثتس مَنٛز امکہ اہمیت خٲطرٕ تسلیم کوٚر۔ ڈھاکہ ہن چھ واریاہن زبانن مَنٛز واریاہ لکھٲر تہٕ شٲیِر پٲدٕ کٔرمٕتہ، خاصکرتھ بنٛگٲلہ تہٕ انگریزی مَنٛز۔

 حَوالہٕ 

زٲژ:بَنٛگلہ دیٖش